Η Bridgestone παρουσίασε το Potenza Sport το νέο ελαστικό επιδόσεων - Now24.gr\nΣε μια διαδικτυακή παρουσίαση με ξεναγό τον πρώην οδηγό της Formula 1, Stefano Modena, η Bridgestone παρουσίασε το νέο Potenza Sport, ένα ελαστικό επιδόσεων που θα χρησιμοποιήσει η Maserati η οποία επιστρέφει στους αγώνες των supercars.\nΌπως είπαν οι ειδικοί της Bridgestone τα ειδικά σχεδιασμένα ελαστικά Potenza ενισχύουν τη συμπεριφορά του οχήματος, τον έλεγχο και τη δυναμική οδήγηση για τη μεγιστοποίηση της συνολικής απόδοσης του σούπερ σπορ αυτοκινήτου. Δεν είναι τυχαίο ότι η Maserati εμπιστεύτηκε για την MC20, τον συγκεκριμένο τύπο ελαστικών της Bridgestone.\nΤα Potenza δοκιμάστηκαν εξαντλητικά στην πίστα με την νέα MC20 της Maserati. Και ανταποκρίθηκαν καλύτερα από κάθε άλλη μάρκα η τύπο ελαστικών. Η Bridgestone έχει διαδραματίσει σημαντικό ρόλο βελτιώνοντας ακόμα περισσότερο τις ήδη υψηλές επιδόσεις της MC20 με τα ειδικά ελαστικά Potenza, τα οποία διαθέτουν ασύμμετρο σχεδιασμό πέλματος για βελτιωμένη απόκριση διεύθυνσης και σταθερότητα στις στροφές, μια νέα αναπτυγμένη σύνθεση γόμας που βελτιώνει το κράτημα και μια εσωτερική δομή στεφάνης που κατανέμει την πίεση του αποτυπώματος ομοιόμορφα κατά τη στροφή. Συνδυασμένα, αυτά τα στοιχεία παρέχουν ένα ελαστικό υψηλής απόδοσης για βέλτιστο συνδυασμό ελέγχου, ταχύτητας και σταθερότητας που ενισχύει τη συνολική απόδοση του supercar.\nΓια την ανάπτυξη και τελειοποίηση του νέου ελαστικού ρωτήθηκαν 3.800 οδηγοί από 9 χώρες. Δοκιμάστηκαν από τον οργανισμό TUV SUD, έναν από τους πιο αναγνωρισμένους, ανεξάρτητους οργανισμούς δοκιμών αυτοκινήτων στην Ευρώπη. Το αποτέλεσμα των δοκιμών απέδειξε ότι το Potenza Sport επιτυγχάνει πολύ υψηλές επιδόσεις, σε στεγνό φρενάρισμα, σταθερότητα στις στροφές και σε ευθεία όπως και σε βρεγμένα οδοστρώματα.Οι δυνατότητες του ελαστικού τόσο σε στεγνό όσο και σε βρεγμένο οδόστρωμα συνοδεύονται με μεγαλύτερη χιλιομετρική απόδοση σε σχέση με τον προκάτοχό του, το Potenza S001.\nΗ μακροχρόνια συνεργασία μεταξύ Bridgestone και Maserati έχει ρίζες στην ιστορία των αγώνων αυτοκινήτων. Τα ελαστικά Potenza της Bridgestone γεννήθηκαν λόγω της μακρόχρονης εμπλοκής της με τους αγώνες Formula 1, ενώ η MC20 σηματοδοτεί επιστροφή της Maserati στις αγωνιστικές της ρίζες. Η επίτευξη απίστευτων αποτελεσμάτων τόσο εντός όσο και εκτός πίστας αποτελεί μέρος του πρωτοποριακού DNA και των δύο εταιρειών.\nΤόσο η Bridgestone όσο και η Maserati χρησιμοποίησαν εσωτερικά κέντρα Ε & Α και πρωτοποριακή τεχνολογία εικονικής ανάπτυξης για να αναπτύξουν και να δοκιμάσουν τη νέα MC20 καθώς και τα ειδικά ελαστικά της. Μέσω της αποκλειστικής τεχνολογίας εικονικών μοντέλων ελαστικών, η Bridgestone μείωσε επίσης τη διάρκεια της διαδικασίας ανάπτυξης, περιορίζοντας τις περιβαλλοντικές επιπτώσεις, χρησιμοποιώντας λιγότερους πόρους και μειώνοντας τον χρόνο του έργου στην αγορά. Αυτό συνέβαλε σε μια πιο αποτελεσματική διαδικασία, με τον σχεδιασμό της MC20 να παράγεται σε περίπου 24 μήνες. Και για τους δύο ηγέτες της βιομηχανίας, η ενσωμάτωση καινοτόμων, βιώσιμων τεχνολογιών αποτελεί κορυφαία προτεραιότητα, με μια ηλεκτρική παραλλαγή της MC20 να σχεδιάζεται να κυκλοφορήσει στην αγορά στο εγγύς μέλλον.\nTags #BRIDGESTONE #Potenza Sport #ελαστικό #Επιδόσεων #Νέο #παρουσίασε\nΜε την Άρσεναλ στους «16» του Europa League ο Ολυμπιακός\nΓιορτή για τα 50 χρόνια από τη νίκη του 240Ζ στο Ράλι Ανατολικής Αφρικής\nΗ υβριδική–ηλεκτρική Mercedes,AMG Project ONE,ταξίδεψε στην πιο μοντέρνα πίστας της Κορέας\nΤο νέο Yaris Hybrid θα φέρει άραγε την επανάσταση ;\npx, 9 έτη ago 12 min read


Μαρία Μενούνος – Panarcadian Federation of America\n20:20 UTC + 3\nΑρχική ΑΡΘΡΑ Αφιερώματα Μαρία Μενούνος\nH Μαρία Μενούνος (Maria Menounos) είναι Ελληνο-Αμερικανίδα δημοσιογράφος, παρουσιάστρια και ηθοποιός, ελληνικής καταγωγής. Γεννήθηκε στο Μέντφορντ της Μασσαχουσέτης στις Η.Π.Α. Ο πατέρας της Κωνσταντίνος γεννήθηκε στο Άκοβο Αρκαδίας. Σε ηλικία 17 ετών μετανάστευσε στη Μασαχουσέτη των ΗΠΑ.\nΣυμμετείχε στο διαγωνισμό ομορφιάς Miss Massachusetts Teen USA και κέρδισε την πρώτη θέση.\nΤο 2004 το περιοδικό People την συμπεριέλαβε στη λίστα του ως μία απο τους 50 πιο όμορφους ανθρώπους. Εργάζεται ως δημοσιογράφος στο κανάλι NBC στις εκπομπές Today Show και Access Hollywood.’Εχει παίξει σε ταινίες όπως το Fantastic Four (2005) και Kickin It Old Skool (2007). Επίσης το 2005 χάρισε τη φωνή της στο χαρακτήρα Eva Adara στο video game James Bond 007: From Russia with love.\nΤο 2006 παρουσίασε τον 51ο Ευρωπαϊκό Διαγωνισμό Τραγουδιού της Eurovision στην Αθήνα.\nΈχει ιδρύσει το μη-κερδοσκοπικό οργανισμό “Take Action Hollywood!” (TAH!), με αποστολή να αξιοποιήσει τη δύναμη των media προκειμένου να αυξήσει την κοινωνική ευαισθητοποίηση. Είναι η Πρέσβειρα για την ευαισθητοποίηση για τον διαβήτη και έχει βοηθήσει ουσιαστικά στην βελτίωση της ζωής όσων πάσχουν από διαβήτη. Επίσης, είναι Πρέσβειρα των Αγώνων Special Olympics και συνεργάζεται στενά με το παιδιατρικό νοσοκομείο του Λος Άντζελες.


«Άνοιξε την καρδιά σου στο Χριστό και Εκείνος θα βοηθήσει!» | Dogma\nΑΡΧΙΚΗ / ΔΙΑΛΟΓΟΣ / «Άνοιξε την καρδιά σου στο Χριστό και Εκείνος θα βοηθήσει!»\n«Άνοιξε την καρδιά σου στο Χριστό και Εκείνος θα βοηθήσει!»\nΗμέρα πού θα πέραση και δεν ένοιωσες τον Χριστό μας στην καρδία σου, δια της προσευχής, αναγνώσεως Ψαλτηρίου, Ευαγγελίου, κλπ., κλπ., να θεωρείς ότι απώλεσες αύτη την μέρα! Να παρακαλείς με δάκρυα, όπως ή Μαρία Μαγδαληνή και να λέγεις: Χριστέ μου, μη με εγκατάλειψης! Χριστέ μου μη με αφήνεις μόνο, Χριστέ μου γλυκύτατε, μη πάρεις την ψυχήν μου αν δεν γίνω όλος Σος! Μετά το Απόδειπνο, να πεις: «Κύριε μου, με βλέπεις πώς είμαι! Κατάνυξιν δεν έχω.\nTags: ΑΝΘΡΩΠΟΣ, ΠΝΕΥΜΑΤΙΚΗ ΣΤΗΡΙΞΗ, ΣΥΜΒΟΛΟ ΠΙΣΤΕΩΣ, ΧΡΙΣΤΟΣ


ΣΤΗΡΙΞΤΕ ΣΥΝΑΙΣΘΗΜΑΤΙΚΑ ΤΑ ΠΑΙΔΙΑ ΣΑΣ – Forum School\nΣΤΗΡΙΞΤΕ ΣΥΝΑΙΣΘΗΜΑΤΙΚΑ ΤΑ ΠΑΙΔΙΑ ΣΑΣ\nΠΩΣ ΝΑ ΣΤΗΡΙΞΟΥΜΕ ΣΥΝΑΙΣΘΗΜΑΤΙΚΑ ΤΑ ΠΑΙΔΙΑ ΜΑΣ ΣΤΗ ΔΙΑΡΚΕΙΑ ΤΩΝ ΕΠΟΜΕΝΩΝ ΕΒΔΟΜΑΔΩΝ\nΤα δεδομένα, τα πλάνα και οι σχεδιασμοί που οι μαθητές αλλά και κάθε ένας από εμάς τόλμησε να φτιάξει για το επόμενο διάστημα, χρειάζεται τώρα να επαναξιολογηθούν και να επαναπροσδιοριστούν, αφού η επιδημία του κορωνοϊού φέρνει σίγουρα ανατροπές στην καθημερινότητά μας. Είναι πολλές οι φορές στη ζωή, που δεν μπορούμε να ελέγξουμε την κατάσταση στην οποία βρισκόμαστε, τις κακουχίες και τα εμπόδια που δυνατόν να εμφανιστούν στο δρόμο μας. Σε κάθε περίσταση που παρουσιάζεται ωστόσο, μπορούμε και είμαστε υπεύθυνοι να ελέγξουμε την αντίδραση μας. Χρειάζεται λοιπόν πριν από ό,τι άλλο να επιλέξουμε να αντιδράσουμε όσο πιο θετικά γίνεται στην κατάσταση που διαμορφώνεται ‘’παρασέρνοντας’’ έτσι παιδιά και εφήβους μαζί μας προς μια θετική αντίδραση.\nΤώρα λοιπόν που σχολεία, φροντιστήρια, αθλητικές και κοινωνικές εκδηλώσεις αραιώνουν ή κλείνουν εντελώς, τα παιδιά μας καλούνται να μείνουν σπίτι. Είναι φυσικό και αναμενόμενο αυτή την ώρα να θέλουν να βγουν έξω να παίξουν…Να παραπονιούνται…Να γκρινιάζουν…Να θέλουν τους καλούς φίλους να έρθουν στο σπίτι…Να θυμώνουν που οι επιθυμίες τους δεν εισακούονται! Χρειάζεται να ακούσουμε και να δείξουμε μεγάλη κατανόηση και συμπόνοια για τα όσα εκφράζουν και με δυσκολία βιώνουν.\nΑπό την άλλη, είναι ευθύνη μας να εξηγήσουμε στα παιδιά ότι το κλείσιμο των σχολείων δεν σημαίνει την έναρξη των διακοπών αλλά τη διαχείριση μιας κρίσης, την οποία θα διανύσουμε και τελικά θα ξεπεράσουμε με υπομονή και ψυχραιμία. Στη διαχείριση αυτής της κρίσης, επιπολαιότητες, μαγκιές, ατομικές πρωτοβουλίες, προσωπικές εκτιμήσεις ή απόψεις δεν επιτρέπονται. Ακούμε μόνο τους ειδικούς και αυτά εφαρμόζουμε.\nΩς γονείς, ας αδράξουμε την ευκαιρία και να περάσουμε ποιοτικό χρόνο με τα παιδιά μας. Να διαβάσουμε και να κουβεντιάσουμε παρέα… Να συζητήσουμε σκέψεις, συναισθήματα και ανασφάλειες. Να θυμηθούμε τώρα, περισσότερο από πριν, να πούμε και έμπρακτα να δείξουμε πόσο τα αγαπάμε. Να διδάξουμε τώρα στα παιδιά μας την αξία της πρόληψης, της καθαριότητας, του όμορφου οικογενειακού κλίματος, που σε τέτοιες ώρες αποτελούν πολύτιμα αγαθά. Να αναδείξουμε τη σημασία και την αξία της ατομικής ευθύνης, βοηθώντας τα παιδιά να αξιολογήσουν με προσοχή τις επιπτώσεις που μπορεί να έχουν δικές τους ενέργειες σε συνανθρώπους τους και να αναλάβουν την ευθύνη που τους αναλογεί. Μικρή ή μεγαλύτερη. Ας διδάξουμε στα παιδιά μας πώς να χειρίζονται δύσκολες καταστάσεις επιδεικνύοντας ψυχραιμία και εγκράτεια, αυτοπειθαρχία και αυτοέλεγχο, κριτική σκέψη και σοβαρότητα.\nΑς μας ακούσουν να εκφράζουμε θαυμασμό, εκτίμηση και αναγνώριση προς όσους βρίσκονται τώρα στις επάλξεις, δίνουν τη ψυχή τους στις αναγκαίες δημόσιες δομές και ιδιωτικές επιχειρήσεις και παρόλο που έχουν κι αυτοί οικογένειες και αισθάνονται τον ίδιο φόβο μ’ εμάς, προσπαθούν με ευσυνειδησία να προφυλάξουν εμάς, τους παππούδες μας αλλά και το δημόσιο καλό.\nΝα καταλάβουν τα παιδιά πως ευτυχία, δεν είναι η απουσία δυσκολίων, αλλά η ικανότητα των ανθρώπων να κοιτάζουν τα εμπόδια κατάματα και να τα ξεπερνούν. Θα περάσει και αυτή η δυσκολία. Αλλά κυρίως, εμείς θα την ξεπεράσουμε. Το πώς θα την περάσουμε ωστόσο πραγματικά μετρά και ας επιλέξουμε το δρόμο της ψυχραιμίας, της υπομονής, της θετικότητας και της καλής θέλησης.\nΠιο κάτω ακολουθούν 20 πρακτικές συμβουλές που αναμένεται να βοηθήσουν στην αποτελεσματική διαχείριση της κατάστασης όπως έχει διαμορφωθεί:\nΜε βάση τις προσαρμογές που ετοιμάζει το σχολείο για τη διδασκαλία και την εμπέδωση της σχολικής ύλης, αναμένεται από τους μαθητές να αφιερώνουν 2-3 ώρες περίπου κάθε μέρα για μελέτη και σχολική εργασία. Χρειάζεται να ενθαρρύνουμε λοιπόν, τη δημιουργία μιας νέας, καθημερινής ρουτίνας (σταθερής αλλά όχι όμως πιεστικής), στην οποία παρά το ότι θα απουσιάζει ο σχολικός χρόνος θα περιλαμβάνεται χρόνος μελέτης, δημιουργικής και εκπαιδευτικής απασχόλησης. Η εφαρμογή μιας σχετικά σταθερής ρουτίνας, θα βοηθήσει τους μαθητές να διατηρήσουν ένα αίσθημα ελέγχου, επίτευξης και σταθερότητας, ενώ θα τους προφυλάξει από την πλήξη και την κατάχρηση ηλεκτρονικών παιχνιδιών.\nΔεν ωφελεί να είναι ανοικτή συνέχεια η τηλεόραση και κυρίως συντονισμένη με δελτία ειδήσεων ή εκπομπές που συζητούν εξελίξεις και απόψεις σε σχέση με τον κορωνοϊό. Οι ειδήσεις θέλουν ακροατές και οι ιστοσελίδες κλικς και γι’ αυτό συνήθως θα επιλέξουν να μοιραστούν ειδήσεις με το κοινό με τον πιο ‘’ζουμερό’’ τρόπο. Ας επιλέξουμε λοιπόν να τους μιλήσουμε εμείς με τρόπο έγκυρο και ουσιαστικό αναφορικά με πιθανές εξελίξεις.\nΘα ωφελούσε εάν προγραμματίζαμε, σχεδιάζαμε ή βρίσκαμε διαδικτυακά προγράμματα φυσικής δραστηριότητας που να μπορούσαν να εκτελεστούν στο σπίτι από τους μαθητές ή από όλη την οικογένεια, σαν μια κοινή δραστηριότητα.\nΚαλό είναι να επιδιώξουμε τη δημιουργία ενός περιβάλλοντος όπου τα παιδιά θα αισθάνονται άνετα για να εκφράσουν ανησυχίες και να θέσουν ερωτήσεις.\nΕίναι φυσικό οι μαθητές να ανησυχούν για τους γονείς, τους θείους και τους παππούδες τους. Χρειάζεται να εκφράσουμε με αυτοπεποίθηση ότι θα κάνουμε ότι περνά από το χέρι μας για να προφυλαχτούμε εμείς αλλά και οι γύρω μας από τον ιό, δίνοντας έτσι και την αίσθηση πως είναι πράγματα που μπορούμε εμείς να κάνουμε και δεν είμαστε απλά έρμαια του ιού.\nΕίναι σημαντικό να αποφύγουμε ‘’δήθεν γιατρικά’’ ή αναφορές σε ‘’γιατροσόφια’’ (πχ πίνω ζιβανία για να σκοτώσω τα μικρόβια, τσάγια, φυτικές ουσίες κτλ.) και να δώσουμε αξία στις προτροπές και τις εισηγήσεις των ειδικών (π.χ. εφαρμογή κανόνων υγιεινής, κατάλληλο φτέρνισμα και βήξιμο με κλειστό τον αγκώνα ή σε χαρτί κτλ.).\nΕίναι καλό να στείλουμε το μήνυμα πως η ανθρωπότητα έχει στο παρελθόν περάσει ανάλογες, παρόμοιες καταστάσεις και δεν τελείωσε ο κόσμος. Ο Παγκόσμιος Οργανισμός Υγείας προτείνει να προωθήσουμε την αίσθηση της καλοσύνης και του «αλτρουισμού» και να κατανοήσουμε ότι, ο κατ’ οίκον περιορισμός βοηθά στο να κρατάμε ασφαλή άλλα μέλη της κοινότητάς και της οικογένειας μας.\nΑν κάποιο μέλος της οικογένειας χρειάζεται να μπει σε καραντίνα ή εάν κάποιος οικείος νοσήσει, καλό είναι να μιλήσουμε ανοικτά και με ειλικρίνεια. Γενικά, καλούμαστε να μιλήσουμε ξεκάθαρα γύρω από την επιδημία, χωρίς να αφήνουμε να αιωρούνται ερωτήματα, προβληματισμοί και ανησυχίες.\nΑνησυχίες δικές μας σε σχέση με οικονομικές επιπτώσεις που μπορεί αυτή η κατάσταση να επιφέρει στην οικογένεια, ας μας υπενθυμίζουν πως πηδάμε το κάθε εμπόδιο, αφού φτάσουμε σ’ αυτό. Δηλαδή, καλό είναι να μην επιφορτίσουμε τους μαθητές με επιπρόσθετο άγχος και ανησυχία που δεν είναι της ώρας.\nΝα μιλήσουμε για τον κορωνοϊό και τον σκοπό της ύπαρξης του κατ’ οίκον περιορισμού με κατάλληλο και θετικό τρόπο για τα παιδιά. Ως γονείς χρειάζεται να αναγνωρίσουμε τι είναι σε θέση τα παιδιά μας να καταλάβουν και να τους μιλήσουμε με τρόπο κατανοητό.\nΕίναι σημαντικό να εξετάζουμε, να εντοπίζουμε και να αντιμετωπίζουμε έγκαιρα πιθανούς νεοεμφανιζόμενους φόβους και παρανοήσεις που πιθανόν να αναπτύξουν τα παιδιά.\nΝα επιδιώξουμε να διατηρήσουμε μια υγιεινή διατροφή, καλές συνήθειες ύπνου και κατάλληλες πρακτικές υγιεινής (π.χ. πλύσιμο τα χέρια τακτικά, κάλυψη του στόματος με τον αγκώνα ή χαρτί όταν βήχετε ή φταρνίζεστε κτλ). Γενικότερα, είναι σημαντικό να τηρήσουμε τις ρουτίνες που σχετίζονται με τις ώρες ύπνου, τα γεύματα και την άσκηση.\nΌπου μπορούμε να ενθαρρύνουμε την ενεργή συμμετοχή των παιδιών στις δουλειές του σπιτιού ως μια ακόμα ευκαιρία για να βιώσουν το αίσθημα της προσφοράς, της χρησιμότητας και της επίτευξης.\nΘα ωφελήσει στη δημιουργία και τη διατήρηση θετικού κλίματος στο σπίτι εάν προγραμματίζαμε σε συγκεκριμένες ώρες, ευχάριστες οικογενειακές δραστηριότητες, όπως παιχνίδια, ταινίες και άσκηση.\nΩς ενήλικες και πιο έμπειροι στη διαχείριση κρίσεων καλό είναι να διατηρήσουμε μια θετική διάθεση. Αυτή την δύσκολη στιγμή, είναι μια ευκαιρία να εξασκήσουμε την υπομονή και την ανοχή μας, και να αποτελέσουμε θετικό πρότυπο για όλη την οικογένεια.\nΑς αποφύγουμε τις καταχρήσεις, την αυξημένη χρήση αλκοόλ ή τσιγάρου για την αντιμετώπιση και τη διαχείριση του άγχους. Να προτιμήσουμε εναλλακτικά τη μουσική και την άσκηση.\nΕίναι απαραίτητο να ενθαρρύνουμε και να προτείνουμε εναλλακτικούς τρόπους (τηλέφωνο, διαδίκτυο) για διατήρηση των συνδέσεων των παιδιών με φίλους και άλλα μέλη της οικογένειας.\nΝα ενθαρρύνουμε τα παιδιά να αξιοποιήσουν κάθε διαθέσιμη επιλογή που πιθανόν να υπάρχει για κατ’ οίκον ή εξ αποστάσεως εκπαίδευση (π.χ. Ted talks, Coursera κτλ.)\nΟι έφηβοι συχνά εκφράζουν άγχος με διάφορους τρόπους, όπως η προσκόλληση, απροσδιόριστη ανησυχία, απόσυρση, θυμός ή αναστάτωση, υπνηλία κλπ. Να ανταποκριθούμε στις αντιδράσεις του παιδιού μας με τρόπο υποστηρικτικό και να ακούσουμε τις ανησυχίες τους δίνοντας επιπλέον αγάπη και προσοχή.\nΑν τυχόν παρατηρήσουμε ενδείξεις άγχους ή μελαγχολίας στα παιδιά, συμπεριλαμβανομένων των αλλαγών στην όρεξη, των διαταραχών του ύπνου, της επιθετικότητας, της ευερεθιστότητας και έξαρσης φοβιών να επικοινωνήσουμε με έναν επαγγελματία ψυχικής υγείας.\nΕπικεφαλής Πυλώνα Συναισθηματικής Στήριξης και Ανάπτυξης, Ιδιωτική Σχολή Φόρουμ\nΣΤΗΡΙΞΤΕ ΣΥΝΑΙΣΘΗΜΑΤΙΚΑ ΤΑ ΠΑΙΔΙΑ ΣΑΣ2020-03-182020-03-18/wp-content/uploads/2019/10/forum_logo_.svgForum Schoolhttps://www.forum.ac.cy/wp-content/uploads/2020/03/adamos-2.jpg200px200px


Θερινή φιλοξενία παιδιών στην Ι.Μ Αγ. Γεωργίου Ρητίνης | Dogma\nΑΡΧΙΚΗ / ΕΛΛΑΔΑ / Θερινή φιλοξενία παιδιών στην Ι.Μ Αγ. Γεωργίου Ρητίνης\nΘερινή φιλοξενία παιδιών στην Ι.Μ Αγ. Γεωργίου Ρητίνης\nΤην έναρξη της πρώτης περιόδου, από τις έντεκα συνολικά που θα πραγματοποιηθούν, έκαναν τα κορίτσια Δημοτικού. Ο τόπος γέμισε από παιδιά με χαρωπές φωνές, που οι γονείς τους εμπιστεύονται στην αγκαλιά της Εκκλησίας.\nΣε όλους, κυρίως στους εθελοντές και τους ιδιώτες ο Σεβασμιώτατος Ποιμενάρχης κ. Γεώργιος εκφράζει τις ευχαριστίες της τοπικής Εκκλησίας».\nTags: ΙΕΡΑ ΜΟΝΗ ΑΓΙΟΥ ΓΕΩΡΓΙΟ ΡΗΤΙΝΗΣ, ΚΑΤΕΡΙΝΗΣ, ΚΑΤΗΧΗΤΙΚΕΣ ΣΥΝΑΞΕΙΣ, ΜΗΤΡΟΠΟΛΗ ΚΙΤΡΟΥΣ, ΜΗΤΡΟΠΟΛΙΤΗΣ ΚΙΤΡΟΥΣ ΓΕΩΡΓΙΟΣ, ΠΛΑΤΑΜΩΝΟΣ


Από την 4η Μαΐου αλλάζουν και τα δεδομένα για τους ερασιτέχνες ψαράδες\nΤι πρέπει να ξέρουν οι πολίτες που ασχολούνται με το «άθλημα».\nΟ κάθε πολίτης πρέπει να έχει στην κατοχή του δελτίο ταυτότητας και την άδεια ερασιτεχνικής αλιείας. Διευκρινίζεται ότι επιτρέπεται και η άσκηση ερασιτεχνικής αλιείας στη θάλασσα από την ακτή, για την οποία δεν απαιτείται άδεια ερασιτεχνικής αλιείας.\nΤο ΤΑΘΕ πληροφορεί επίσης, ότι οι άδειες ερασιτεχνικής αλιείας εκδίδονται πλέον κανονικά μέσω της JCC. Όσοι αιτούνται έκδοση ερασιτεχνικής αλιείας για πρώτη φορά, πρέπει να αποστέλλουν την αίτηση τους και όλα τα απαιτούμενα στοιχεία στην ηλεκτρονική διεύθυνση: [email protected].\nΠερισσότερες πληροφορίες βρίσκονται αναρτημένες στην ιστοσελίδα του ΤΑΘΕ στον ακόλουθο σύνδεσμο.


Ε, ψιτ μεγαλοδημοσιογράφε, έχασες την αξιοπιστία σου! | Το Κουτί της Πανδώρας\nΕ, ψιτ μεγαλοδημοσιογράφε, έχασες την αξιοπιστία σου!\nΠάντα οι δεξιοί έλεγαν τα ακραία περιθωριακά τους, όμως τώρα αισθάνεσαι ότι το περιθώριο βρίσκεται εντός της ΝΔ\nΟρέστης Μεταξάς 29/08/2019 | 07:50\nΤον τελευταίο καιρό ακούμε πολλά παράξενα. Ακραία. Εκτός λογικής. Ανορθολογικά. Οι δεξιοί ξεσαλώνουν. Ότι τους έρθει στο μυαλό το ξεφουρνίζουν. Βρίσκονται σε καλοκαιρινή ευωχία και λένε ό,τι να 'ναι. Είτε είναι παπάδες, είτε αστυνομικοί, είτε υπουργοί. Περί σκουπιδιών και σκόνης, περί πρωκτικού έρωτα και gay, περί εκπαίδευσης και ιεροδιδασκάλων.\nΑυτά τα λόγια δεν λέγονται τυχαία ούτε κατά λάθος. Λέγονται με πλήρη συναίσθηση του τι ακριβώς σημαίνουν. Σηματοδοτούν μιαν αντίληψη. Πάντα οι δεξιοί έλεγαν τα ακραία περιθωριακά τους, όμως τώρα αισθάνεσαι ότι το περιθώριο βρίσκεται εντός της ΝΔ. Υπάρχει η αίσθηση μέσα στην ΝΔ και στους οπαδούς της, ότι είναι απολύτως κυρίαρχοι και θα λένε και θα κάνουν ότι γουστάρουν. Έτσι κι αλλιώς ελέγχουν την ενημέρωση…\nΗ ΝΔ προσπαθεί να φτιάξει ένα κράτος Οργουελικό «1984», που θα ελέγχει την ενημέρωση και θα κατασκευάζει γεγονότα ή θα εξαφανίζει γεγονότα. Είναι φανερή η προσπάθεια να δημιουργηθεί ένα επικοινωνιακό ιμπέριουμ γύρω από τον Κυριάκο Μητσοτάκη. Μαζεύουν ότι κυκλοφορεί στην πιάτσα από πρόθυμους δημοσιογράφους, είτε ήταν δεξιοί πριν είτε όχι. Το φετίχ τους είναι οι πρώην Κνίτες. Η πολιτική τοποθέτηση των προθύμων δεν έχει σημασία. Αρκεί να γίνεται η δουλειά. Αρκεί να μπορούμε να λέμε ότι το μαύρο είναι άσπρο κι ο κόσμος να πείθεται. Ή το αντίθετο. Το άσπρο είναι μαύρο. Κι ο κόσμος πάλι να πείθεται.\nΠαρακολουθώ ενεός την προσπάθεια που κάνουν κάποιοι αρθρογράφοι, για να μας πείσουν ότι η χώρα μπήκε στην κανονικότητα, στον δρόμο του αυτονόητου. Ήρθε ο Κυριάκος Μητσοτάκης που «πιάνει πουλιά στον αέρα», αντελήφθη το αυτονόητο και πορεύεται προς τα εκεί. Στον δρόμο του αυτονόητου συνεχώς συναντά το Μάτι.\nΆραγε ο Κυριάκος Μητσοτάκης πόσες φορές ακόμα θα θάψει και θα ξεθάψει τους νεκρούς του; Πόσες παραστάσεις θα δώσει ακόμα, πάνω στις στάχτες και στ’ αποκαΐδια; Το θέμα γι αυτούς δεν είναι το πως κυβερνάνε, το θέμα είναι το πως φαίνεται ότι κυβερνάνε. Και οι πρόθυμοι που θα αποθεώσουν το φαίνεσθαι υπάρχουν. Και όχι μόνο υπάρχουν αλλά υπερθεματίζουν και μας οικτίρουν που δεν αντιλαμβανόμαστε το μεγαλείο της διακυβέρνησης τους.\nΔεν έχουν καταλάβει όμως κάτι.\nΗ παραποιημένη πραγματικότητα αποθεώνεται από τους πρόθυμους των ελεγχόμενων ΜΜΕ, τους ακροδεξιούς οπαδούς τους και την καθωσπρέπει μεσαία τάξη, που συγκινείται με τα επικοινωνιακά happenings του Μητσοτάκη, θεωρώντας ότι συνιστούν μεγάλες πολιτικές επιλογές, του φιλελεύθερου, κεντρώου ανδρός.\nΗ υπόλοιπη κοινωνία που δεν μασά, βλέπει ότι η πολιτική της ΝΔ, είναι σε βάρος των αδύναμων.\nΟι μειώσεις στον ΕΝΦΙΑ για τα μεγάλα εισοδήματα.\nΟι αυξήσεις στην ΔΕΗ που έρχονται.\nΟι προσλήψεις εκπαιδευτικών που τις σταμάτησαν.\nΗ επιχείρηση ηλεκτρικής σκούπας στα Εξάρχεια, που άρχισε από τους φτωχούς και καταφρονεμένους πρόσφυγες και μετανάστες. Τα σκουπίδια δηλαδή.\nΌλα αυτά νομίζουν ότι η κοινωνία τα βλέπει αδιάφορα και άκριτα. Ότι δεν τα αξιολογεί. Ότι δεν την ενοχλούν. Ότι θα καταφέρει να τα απορροφήσει το πανίσχυρο επικοινωνιακό κατεστημένο, ταγμένο στην υπηρεσία της ΝΔ.\nΚάνουν λάθος. Το παιχνίδι αλλάζει. Σύντομα θα αλλάξει. Από την αρχή ή υπεροχή τους είναι πολύ μικρότερη από όσο νομίζουν. Τότε όλο το σύστημα προπαγάνδας της ΝΔ θα καταρρεύσει και δεν θα υπάρχει άνθρωπος αξιόπιστος να σταματήσει την κατρακύλα. Διότι όλοι έχουν εκτεθεί.\nΣτο παρελθόν κάποιους από τους μεγαλοδημοσιογράφους, διευθυντές εφημερίδων, αν και η γνώμη τους ήταν διαφορετική από τα δικά μας πιστεύω, τους ακούγαμε με ενδιαφέρον, γιατί έλεγαν την άλλη άποψη.\nΤα τέσσερα τελευταία χρόνια, μέχρι και σήμερα, η ταύτιση τους με την ΝΔ ήταν και είναι απόλυτη. Έξω από κάθε δημοσιογραφική δεοντολογία.\nΤο τίμημα για αυτή την ταύτιση είναι η αυτοακύρωσή των ως δημοσιογράφων. Πλέον είναι φερέφωνα. Χωρίς ιδιαίτερη υπόσταση.\nΚύριε μεγαλοδημοσιογράφε κάποτε σε ακούγαμε με ενδιαφέρον. Όταν όμως προεκλογικά πήρες συνέντευξη από τον Αλέξη Τσίπρα και τον αντιμετώπισες με ένα αγέλαστο οργισμένο ύφος, σαν μισητό αντίπαλο, τότε καταλάβαμε…\nΤώρα που μας λες πόσο κανονικά, λογικά, αυτονόητα, ελπιδοφόρα, ξεκίνησε αυτή η κυβέρνηση, απλώς γελάμε...


Πολιτική απορρήτου – Επίσημη Ιστοσελίδα Country House Apartments | Διαμερίσματα στην Ίο\nΗ παρούσα Πολιτική Απορρήτου ισχύει για το www.countryhouseios.com, το οποίο ανήκει στο και τελεί υπό τη διαχείριση τουCountry House Apartments. Αυτή η Πολιτική Απορρήτου περιγράφει τον τρόπο με τον οποίο συγκεντρώνουμε και χρησιμοποιούμε πληροφορίες, οι οποίες μπορεί να περιλαμβάνουν προσωπικά δεδομένα που δίνετε στον ιστοχώρο μας: www.countryhouseios.com. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και τον τρόπο με τον οποίο μπορείτε να δείτε και να ενημερώσετε τα δεδομένα αυτά.\nΑν θέλετε να εξαιρεθείτε από την επεξεργασία δεδομένων που αναφέρονται στους όρους Γ-ΣΤ και δεν έχετε άμεση πρόσβαση σε κάποιον μηχανισμό εξαίρεσης (δεν υπάρχει για παράδειγμα στις ρυθμίσεις του λογαριασμού σας), παρακαλούμε επικοινωνήστε με το countryhouse.ios@gmail.com .\nΒασιζόμαστε σε εσάς για να διασφαλίζετε ότι τα προσωπικά σας στοιχεία είναι πλήρη, ορθά και επικαιροποιημένα. Παρακαλούμε ενημερώστε μας εγκαίρως για τυχόν αλλαγές ή ανακρίβειες στα προσωπικά σας στοιχεία, επικοινωνώντας με το countryhouse.ios@gmail.com . Θα χειριστούμε το αίτημά σας σύμφωνα με την ισχύουσα νομοθεσία.\nΑν έχετε ερωτήσεις ή προβληματισμούς σχετικά με την επεξεργασία των προσωπικών σας δεδομένων από εμάς ή εάν θέλετε να ασκήσετε τα δικαιώματά σας που απορρέουν από αυτήν την πολιτική, μπορείτε να επικοινωνήσετε μαζί μας μέσω του countryhouse.ios@gmail.com . Μπορείτε επίσης να επικοινωνήσετε με την τοπική αρχή προστασίας δεδομένων για τυχόν ερωτήσεις και παράπονα.